**Vedtekter for Mule gårdsbarnehage**

 §01.Eier

Barnehagens eiere er Marit Lise Kvam

 § 02. Formål

Virksomhetens formål er å drive barnehage på Austvoll gård i Levanger kommune. Vi skal jobbe for å gi barna gode muligheter for aktivitet og utvikling i samarbeid med barnas hjem Vi skal ha spesielt fokus på gårds og friluftsliv, men vil være innom alle fagområder som gjelder for barnehager og skal jobbe etter lover og forskrifter som til enhver tid er gjeldende.

§ 03. Forvaltning – og styringsverk

Barnehagenemnda har det overordnede ansvar for tilsyn av barnehagen.

Barnehagen har et eget samarbeidsutvalg og foreldreråd. Samarbeidsutvalget skal ha 4 medlemmer, representert med 2 fra foreldrene, 1 fra eier og 1 fra ansatt. Foreldre- og ansetterepresentantene velges for 2 år i gangen. Eierrepresentanten velges for 2 år i gangen. Foreldrerådet består av foreldre / foresatte til alle barna i barnehagen.

§ 04. Opptaksmyndighet.

Barnehagen samarbeider med Levanger kommune om opptak. Innstilling blir foretatt av styrer.

§ 05. Opptakskriterier

Fortrinnsrett for barn med funksjonshemming, etter sakkyndig vurdering jfr. Lov om barnehager § 9 Skriftlig uttalelse fra PPT, helse/sosialkontor om særlig behov for opphold i barnehage. Søsken har fortrinnsrett.

§ 06. Opptaksperiode

Hovedopptak foregår 1 gang for året og da med samme søknadsfrist som Levanger kommune. Vanligvis i mars.

Hvis vi har ledige plasser ellers i året kan barn tas opp fortløpende

§ 07. Oppsigelse

Oppsigelse av barnehageplass skal leveres styrer skriftlig. Det er 2 mnd oppsigelsestid fra den 1. i påfølgende mnd

§ 08. Foreldrebetaling

 Barnehageplassen skal betales forskuddsvis den 1. i hver måned. Vi følger kommunens satser. Ved manglende foreldrebetaling gis det skriftlig purring, med varsel om oppsigelse av plass dersom det ikke blir betalt innen ny frist. Fortsatt manglende betaling sendes til inkasso. Barn som slutter etter 1. mai må betale ut året. Juli er betalingsfri

§ 09. Areal

Det skal være 4 kvadrat pr barn i alderen 3-5 år og 6 kvadrat pr barn 0-2 år

§ 10. Barnehagen åpningstid.

Barnehagens åpningstid kan variere etter hvilket behov vi har i foreldregruppa. Vi har stengt 5 dager i året som brukes til planlegging eller kursing.

§ 11. Ferier/barnehageåret

Barnehagen er stengt julaften, mellomjula, nyttårsaften og den stille uke. Barnehagen er stengt 3 uker på sommeren. Nytt barnehageår starter når vi åpner etter ferien på sommeren og går fram til neste sommerferie. Juli er betalingsfri. Barna trenger ikke ta ut ferie ut over når vi har stengt.

§12. Dugnad

Det forventes att minst en av foreldrene stiller på minst en dugnad a 3 timer pr år.

§ 13. Intern-kontroll – Helse, miljø og sikkerhet.

Det skal jobbes aktivt med helse, miljø og sikkerhet gjennom hele året.

§ 14. Avvikling av barnehagen

Dersom eier bestemmer att driften skal legges ned skal samarbeidsutvalget varsles minst 6 mnd før nedleggelse

§ 15. Vedtektsendring

Vedtektene kan endres av eier som orienterer samarbeidsutvalg

Levanger 21.11.14

Marit Lise Kvam

Daglig leder